امین الحسینی مفتی اعظم

الحاج امین الحسینی مفتی اعظم مفتی اعظم فلسطین سے پہچانے جاتے ہیں عرب مذہبی و سیاسی قائدین سے ہیں۔

ولادت 
امین الحسینی 1895ء یروشلم میں پیدا ہوئے۔

تعلیم 
جامعہ الازہر یونیورسٹی میں تعلیم پائی۔

سیاست 
1917ء میں یروشلم میں قائم شدہ عرب تحریک میں شامل ہوئے۔ اس کا مقصد فلسطین میں اسرائیلی ریاست کے قیام کو روکنا تھا۔ اپریل 1920ء میں یہودیوں کے خلاف فسادات برپا کرنے کی پاداش میں دس سال قید سخت کی سزا ہوئی۔ لیکن وہ اردن فرار ہونے میں کامیاب ہو گئے۔ اگلے سال عام معافی کا اعلان ہوا تو یروشلم واپس آ گئے اور ہائی کمشنر کے حکم پر مفتی کے عہدے پر فائز ہوئے۔ بعد ازاں مفتی اعظم کا لقب اختیار کیا۔ اور فلسطینی عربوں کے قائد بن گئے۔
دوسری جنگ عظیم کے آغاز میںلبنان سے فرار ہو کر عراق پہنچے اور رشید گیلانی کی ناکام بغاوت میں اہم کردار ادا کیا۔ عراق سے فرار ہو کر برلن گئے جہاں ہٹلر نے انہیں عرب بیورو کے قیام کی اجازت دے دی۔ جرمنی کی شکست کے بعد مصر میں پناہ لی اور عرب لیگ کی قائم کردہ فلسطینی عربوں کی کمیٹی کے صدر بنائے گئے۔ 1948ء کی عرب اسرائیل جنگ میں عرب نیشنل گارڈ کی کمان کی۔ 1951ء میں عالمی مسلم کانفرنس منعقدہ کراچی اور 1952ء میں علمائے اسلام کانفرنس (کراچی) کی صدارت کی۔
انہوں نے جنوبی وزیرستان کا بھی دورہ کیا اور وانا میں قبائلی عمائدین سے ملاقات کی۔ احمد زئی اور محسود علما نے مفتی اعظم کو کشمیر میں بھارتی فوج سے چھینی گئی ایک رائفل بطور تحفہ پیش کی۔ 1967ء میں ایک مرتبہ پھر کراچی تشریف لائے۔ مفتی اعظم کی تجویز پر ہی مولانا محمد علی جوہر کو بیت المقدس میں دفن کیا گیا۔

وفات 
آخری عمر میں سیاست سے کنارہ کش ہو گئے تھے۔ 1974ء میں بیروت میں انتقال کیا۔

حوالہ جات 

1890ء کی دہائی کی پیدائشیں
1974ء کی وفیات
اسلام اور ضد سامیت
برطانوی فلسطین میں عرب شخصیات
بیسویں صدی کی عرب شخصیات
پہلی جنگ عظیم کی عثمانی عسکری شخصیات
فاضل جامعہ الازہر
فلسطینی ائمہ کرام
فلسطینی پناہ گزین
فلسطینی سنی
فلسطینی سیاست دان
فلسطینی عرب قوم پرست
کامنز زمرہ جس کا ربط ویکی ڈیٹا پر ہے
مسلم تاریخی شخصیات
یروشلم کی شخصیات
یروشلم میں اسلام
ویکی ڈیٹا سے مطابقت رکھنے والی مختصر تفصیل